
	5 ĖJIMAI Į PRIEKĮ
	Patrick Bet-David, Greg Dinkin
	Sėkmingiausi verslininkai ir geriausi strategai turi vieną bendrą savybę – jie geba numatyti kelis žingsnius į priekį. Patrickas Betas-Davidas įsitikinęs, kad būtent šis gebėjimas lemia ne tik verslo, bet ir karjeros bei gyvenimo sėkmę.
Tai ne knyga apie šachmatus. Tai praktinis vadovas, mokantis mąstyti kaip strategui, kai statymai dideli, laikas ribotas, o kiekvienas sprendimas gali pakeisti visą žaidimo eigą.

	Alchemised
	SenLinYu
	Helena Marino, niekuo neišsiskirianti alchemikė ir viena iš Pasipriešinimo gydūnių, po pralaimėto karo patenka į nelaisvę. Jos bendražygiai brutaliai nukankinti, galios nuslopintos, o pažinoto pasaulio nelikę nė krislelio...
„Alchemised“ – pirmasis tradiciniu būdu išleistas romanas, kurio pasaulyje jau parduota daugiau nei milijonas egzempliorių. Knyga išsyk tapo „The New York Times“ bestseleriu nr.1

	Amadoka
	Sofija Andruchovyč
	„Amadoka“ apima kelias istorines linijas: nuo Antrojo pasaulinio karo ir žydų tragedijos iki sovietinių represijų, nuo XX amžiaus pradžios Vakarų Ukrainos miestelių iki dabartinių karo realijų. Kiekviena šių linijų atskleidžia, kaip istorinės traumos formuoja asmenines patirtis. Visas jas į visumą sulieja trys meilės istorijos.

	Anapusis
	Neringa Vaitkutė
	Neringos Vaitkutės maginės fantastikos romanas „Anapusis“ – tarsi voratinklis, suregztas iš persipynusių likimų gijų. Tai kūrinys apie tamsą, tarpstančią slaptuose širdies užkaboriuose, ir dvilypę žmogaus prigimtį, kur gėris ir blogis – to paties medžio vaisiai, o meilė ir neapykanta – tą patį pavidalą besidalijantys dvyniai.

	Apie jas galvoju naktimis
	Mia Kankimiäki
	Antrąja knyga „Apie jas galvoju naktimis“ Mia Kankimäki pelnė ne tik nepaprastą populiarumą, bet ir Laurio Jäntti'o fondo Pripažinimo bei leidyklos Otava knygų fondo premijas, skiriamas už reikšmingiausius negrožinius kūrinius. Čia autorė pasakoja apie žinomų, bet šiek tiek primirštų, prieštaringų asmenybių keliones po Afriką, Italiją, Japoniją ir kitas šalis.

	Apie kokybę ir kitus humanitarinių mokslų demonus
	Aldis Gedutis, Kęstas Kirtiklis
	Galbūt kai kuriems mūsų skaitytojams yra tekę būti patalpose, kurių vienoje pusėje sėdi mokslo administravimo institucijos pasamdyti užsienio ekspertai, o kitoje – į jų ne visuomet geranoriškus klausimus atsakinėjantys niaurūs humanitarai.

	Atmink mano vardą
	Chanel Miller
	Knygoje „Atmink mano vardą“ amerikietė Chanel Miller atskleidžia ir taip susigrąžina savo tapatybę, kad pasidalytų savo istorija apie traumą, gijimą ir žodžių galią. Nors byla atrodė nesudėtinga – būta nusikaltimo liudininkų ir nenuginčijamų įrodymų, – Ch. Miller patirti sunkumai po nusikaltimo ir teismo proceso metu skausmingai parodo, su kokiais iššūkiais susiduria seksualinio smurto aukos, įskaitant socialinę atskirtį ir gėdą.

	Auk, ąžuolėli
	Aloyzas Žilys, Vilius Baltrėnas
	„Auk, ąžuolėli“ – poeto Viliaus Baltrėno ir kompozitoriaus Aloyzo Žilio kūrybinio bendradarbiavimo rezultatas. Knygoje skelbiamos žaismingos, lengvai įsimenamos dainos vaikams, skirtos muzikiniam ugdymui, koncertams ir šventėms. 
Leidinyje taip pat rasite dvi muzikines pasakaites – mažąsias operas vaikams, kviečiančias per muziką ir žaidimą pažinti spalvingą personažų pasaulį.

	Baladė apie tai, ko niekada nebus
	Stephanie Garber
	Po širdžių princo Džekso išdavystės Evangelina Foks prisiekia niekada juo nebepasitikėti. Supratusi, jog ir pati turi magiškų galių, Evangelina tiki, kad jos padės rasti raktą į Džekso pavogtą laimę.
Vis dėlto išaiškėjus, kad Evangeliną persekioja dar vienas grėsmingas prakeiksmas, ji vėl užmezga trapius santykius su širdžių princu.

	Barbarų įsiveržimai
	Mantas Adomėnas
	Literatūros profesorius Gerardas Gavronskis gyvena spalvingą gyvenimą: gerbiamas intelektualas, įdomus dėstytojas, rašytojas, vieno gražiausių Vilniaus rajonų – Rasų kolonijos – gyventojas. Tačiau ne viskas taip, kaip atrodo: sykiu Gerardą sunarplioję manipuliatyvūs meilės ryšiai, machiavelliškos akademinės intrigos ir vis neapleidžiantis jausmas, kad jis tėra šalutinis veikėjas savo paties gyvenime.

	Baudžiava
	Petras Ruseckas
	Į atsargą išėjęs tarpukario Lietuvos kariuomenės Generalinio štabo karininkas Petras Ruseckas 1929-aisiais kreipėsi į visuomenę prašydamas jam siųsti baudžiavos prisiminimus. Netrukus po paskelbtu adresu – į namelį prie Žaliakalnio funikulieriaus Kaune – ėmė plūsti laiškai. Nenuostabu – nuo baudžiavos panaikinimo Lietuvoje buvo praėję vos šeši septyni dešimtmečiai.

	Daiktai, kurių neišmečiau
	Marcin Wicha
	Ši knyga nesentimentali, – motina to nepakęstų, – užtat joje esama švelnumo ir ironijos, pašaipumo ir bandymo perprasti artimiausio žmogaus likimą. Kartu ji liudija priklausomybę literatūrai, per ją pasakojama ne tik šeimos, bet ir šiuolaikinės Lenkijos istorija. 
Tai istorija apie daiktus. Ir dar apie kalbėjimą. Kitaip tariant – apie žodžius ir objektus. Taip pat tai knyga apie mano mamą, todėl tekstas nebus itin linksmas.

	Diagnozė: meilė
	Ali Rosen
	Porų psichoterapeutė Nora kasdien padeda žmonėms kalbėti apie jausmus, tačiau pati slepia nejaukią tiesą – jau septynerius metus yra įsimylėjusi vyrą, kurio niekada nėra sutikusi. Paslaptingasis patarimų skilties redaktorius D gyvena Londone, ji – Niujorke, o jų ryšys apsiriboja komentarais dokumentų paraštėse ir retomis žinutėmis. 

	Didžiausias pasaulio prekeivis
	Og Mandino
	Ogas Mandinas nukelia skaitytojus į neatmenamus Kristaus laikus ir aprašo to meto pirklių gyvenimą. Jau tada, tomis tolimomis dienomis, buvo sukurti ir į dešimt ritinėlių surašyti tam tikri sėkmingos prekybos principai.
Ogas Mandinas sugebėjo susieti prekybos meną, meilę ir atjautą – radosi unikali gyvenimo filosofija, kuria dabar vadovaujasi daugybė tūkstančių žmonių. Jie laimingi, sveiki, ramūs, stiprūs ir turtingi.

	Drąsių niekas nežudo
	VaunHunter
	Malijus ir Kilijanas buvo neatskiriami nuo vaikystės. Jų gyvenimas priminė bilietą, nesibaigiančiu galiojimu, į laimės traukinį: pirmosios pusbritvės, pirmasis kraujo skonis ir drąsa, kurią jie vartojo it antibiotikus nuo bet kokios baimės. Jie tikėjo, kad drąsių niekas nežudo. Ir tai buvo tiesa iki tos akimirkos, kai likimas užtaisė savo snaiperio ginklą.

	Drobulės mįslės
	William West
	Jau daugiau kaip šimtmetį Turino drobulė su paslaptingu mirusio Jėzaus atvaizdu kelia vis naujų mįslių. Niekas negali paaiškinti, kaip šis atvaizdas atsirado, juolab jo atkurti. Iš pirmo žvilgsnio jis primena neryškią dėmę ant seno audeklo skiautės, tačiau tyrimai parodė, kad tai didelės skiriamosios gebos trimatis negatyvinis atvaizdas. Jį sudaro vos pastebimai pakitusios spalvos skaidulos pačiame audinio paviršiuje...

	Dukart du
	Eugenijus Laurinaitis
	Tai knyga, skatinanti susimąstyti apie patį svarbiausią mūsų egzistencijos sprendimą – ką daryti su turimu laiku? Kaip jį išnaudoti? Kiek atsižvelgti į supančią aplinką? Ir kaip gyventi, kad netektų sakyti: „Taip jau išėjo...“, o prisiimti atsakomybę ir tarti tvirtą: „Aš taip nusprendžiau“.

	Filosofija: ką dera žinoti kiekvienam katalikui
	Peter Kreeft
	Tarp gausybės Peterio Kreefto knygų ši yra viena ambicingiausių, įtaigiausiai parašytų ir sulaukusių didžiausio skaitytojų dėmesio – palyginti nedidelės apimties tekste susumuojama daugelį dešimtmečių autoriaus kaupta klasikinės filosofijos ir asmeninio tikėjimo išmintis. Abstraktūs teoriniai svarstymai išradingai iliustruojami konkrečiais kasdienės patirties pavyzdžiais, o sodrus, labai žemiškas autoriaus sąmojis tik dar labiau išryškina racionalių argumentų jėgą, solidaus veikalo skaitymą paversdamas smagiu intelektiniu nuotykiu.

	Gęstanti šviesa
	Joy Ellis
	Kai pelkyną apgaubia tirštas rūkas, kelią per bene gražiausią ir neretai pavojingą, paslaptingą ir klampų Anglijos kraštą geba rasti tik vietos gyventojai. Buvęs detektyvas Matas Balardas tapo privačiu sekliu. Pelkyne vyksta įvairūs keisti dalykai, ir darbo jam pakanka. Kažkas užmušė Emilijos Svein katę ir nusiaubė sodą. Senutė niekam nepadarė nieko blogo, tai kodėl kažkas stengiasi ją išvaryti iš namų?

	Gyvenimas, grąžinantis regėjimą
	Meir Schneider
	M. Šneiderio patirtis nepaprastai įkvepia, o jo kelias iš aklumo į regėjimą aprašytas knygoje „Gyvenimas, grąžinantis regėjimą“ (angl. Vision for life). 2011 m. pirmą kartą išleista knyga iškart sulaukė tarptautinio pripažinimo dėl savo praktinių metodų, padedančių gerinti regėjimą, naudojant natūralius pratimus ir akių sveikatos technikas.

	Holograminė visata
	Michael Talbot
	„Visatos, kaip milžiniškos hologramos, idėja – hologramos, kurioje atsispindi ir materija, ir sąmonė, – sudomins kiekvieną, kuris nori sužinoti, kas tai yra tikrovė. Ši knyga duoda galutinį atsakymą į šį klausimą.“ – Fred Alan Wolf, Ph.D., kvantinės fizikos ekspertas, sąmonės reiškinių tyrinėtojas ir knygų autorius.

	Įsimylėję ne savo noru
	Alex Light
	Septyniolikmetė Beka Hart netiki tikra meile. Tad kai buvusi geriausia draugė pašiepia Beką, kad ši neturi vaikino, Beka apsimeta, kad slapta su kai kuo susitikinėja. 
Bretas – futbolo komandos kapitonas ir vienas populiariausių vaikinų mokykloje. Bet, užuot vaikęsis merginas, jis labiau rūpinasi savo ateitimi. Išgirdęs Bekos melą, Bretas nutaria apsimesti jos paslaptinguoju vaikinu. Tai naudinga abiem: jam niekas nepriekaištaus, kad neturi merginos, o jos melas neišaiškės.

	Įskilusi žemė
	Clare Leslie Hall
	1968-ieji, Hemstono kaimas Šiaurės Dorsete, Anglijoje. Betės ir jos švelnaus, mielo vyro Franko dienos teka ramia vaga – galbūt todėl, kad jiedu nekalba apie skaudžią praeitį. Bet kai Betės svainis nušauna šunį, puolusį jų avis, šūvis pakeičia visą jų gyvenimą. Juk tas šuo priklausė Gabrieliui Vulfui – vyrui, sudaužiusiam Betei širdį paauglystėje. Gabrielis sugrįžo į kaimą su savo sūneliu Leo – berniuku, Betei primenančiu jos pačios sūnų, tragiškai žuvusį per nelaimingą atsitikimą.

	Išdrįsk būti laimingas
	Ichiro Kishimi, Fumitake Koga
	„Išdrįsk būti laimingas“ skatina atsisakyti praeities traumų, atsiverti meilei, išmokti gerbti kitus bei patikėti savimi, o visa apimantį laisvės jausmą nukreipti tikrosios laimės paieškoms. Laimės, kurią, nepaisant aplinkybių, kiekvienas gali atrasti ir susikurti pats.

	[image: ]
	Jausmų galia. Kaip emocijos padeda kurti gyvenimą, kurio norite
	Marc Brackett
	Vienas žymiausių emocinio intelekto ekspertų MARCAS BRACKETTAS pateikia praktines technikas, kurios padės suprasti savo emocijas, puoselėti sveikus santykius ir psichinę gerovę. Prisiminkite sudėtingiausią savo gyvenimo akimirką – karjeroje, santykiuose, o gal asmeniniuose reikaluose. Galbūt supykę pasakėte tai, dėl ko vėliau gailėjotės? Gal baimė sutrukdė ryžtis svarbiam žingsniui? O gal nusivylimas privertė užsisklęsti nuo kitų?

	Kai kūnas prabyla
	Brigita Kaleckaitė
	„Kai kūną laikome ne savimi, o kažkuo, kas mums priklauso, prarandame dalį savęs.“ – Jamesas Kepneris, JAV psichologas ir geštalto terapeutas
Traumos ar sunkios patirtys gyvena ne tik prisiminimuose, bet ir kūne: nervų ir kvėpavimo sistemose, judesiuose, įsitikinimuose ir įpročiuose. Todėl dažnai nepakanka vien suprasti savo istoriją. Tikras pokytis prasideda tada, kai išmokstame išgirsti tai, ką mūsų kūnas jau seniai bando pasakyti.

	Kai viskas griūva
	Pema Chodron
	Kas lieka, kai sugriūva viskas, kuo tikėjome, o po kojomis nebelieka tvirto pagrindo? Skyrybos, netektis, liga ar tiesiog slegiantis netikrumo jausmas dažnai mus paralyžiuoja. Stengiamės išvengti skausmo ir baimės, tačiau garsi budistų vienuolė Pema Chödrön siūlo visiškai kitą kelią.

	Karo amžius
	Giedrius Petkevičius
	„Karo amžiuje“ jūsų laukia pasakojimai apie tuos, kurie nepasidavė likimui, sukūrė ir valdė karo mašinas, lėmusias milijonų gyvenimą ir mirtį. Čia rasite įvykius, įkvėpusius kino meno meistrus, ir istorijas, kurios dar laukia savo šlovės ekrane. 
Ši knyga jungia pasaulio praeities istorinius, karinius aspektus su karinga nūdiena ir analitiniais dabarties Lietuvos potėpiais.

	Kartu
	Emily Nagoski
	Šioje knygoje Nagoski paneigia mitus, kuriuos mums įdiegė apie seksą, – pavyzdžiui, įsitikinimą, kad seksualinis pasitenkinimas ir geismas yra didžiausi santykių pradžioje ir kad jie neišvengiamai silpsta jiems tęsiantis. Nagoski patikina, kad tai nėra tiesa. 
Knygai būdingas mokslinis kruopštumas, humoras ir atjauta, o Nagoski joje parodo, kaip gali atrodyti puikus seksas, kaip jį kurti savo gyvenime ir ką daryti, kai kyla sunkumų.

	Kleopatra
	Eloisa James
	Panelę Kleopatrą Luis aristokratiškos kilmės senelis jau netrukus turėtų pristatyti aukštuomenei, bet neketindama ištekėti ji apsilanko garsioje teatro kostiumų siuvykloje, kurioje ketina užsisakyti itin kuklias sukneles, kad šios padėtų atgrasyti galimus gerbėjus.

	Kodėl negalime nustoti valgyti
	Agnė Iva
	Sustojame prie šaldytuvo, nors nesame alkani. Baigiame valgyti visą pakelį, nors žinome, kad geriau buvo net nepradėti. Įprastas paaiškinimas – silpna valia.
Bet biologija rodo kitką: hormonų, kurie nustoja siųsti sotumo signalą, smegenų grandines, reaguojančias į maistą greičiau, nei spėjame pagalvoti, ir maisto pramonę, dešimtmečius tobulinusią produktus taip, kad nuo jų būtų sunku atsiplėšti.

	[image: ]
	Kol vasara mus išskirs
	Meghan Quinn
	„Ši knyga – tikras skaitymo malonumas. Sumanaus humoro, spalvingų veikėjų, kibirkščiuojančios chemijos ir šilumos kupina istorija, kurioje priverstinis artumas ir netikri santykiai susipina su komiškomis situacijomis bei jautriu veikėjų augimu. Tai romantinė komedija, kuri privers juoktis, svajingai šypsotis ir net nubraukti vieną kitą ašarą.“

	Kone tobulas pasaulis
	Laurent Gounelle
	Laurent’as Gounelle’is ir šįsyk lieka ištikimas savo braižui – įtraukiantį siužetą praturtinęs populiariosios psichologijos įžvalgomis, skaitmeninių technologijų amžiuje skatina susigrąžinti būtį į savo rankas ir nebijoti klysti. Būsite sukrėsti, jausite kažkur netoli sunkios realybės prarają, bet niekada neprarasite vilties.

	Kūnas
	David Szalay
	Lakoniška, santūria proza parašytame romane „Kūnas“ pasakojamas vieno nuo pasaulio ir savęs emociškai atsiribojusio žmogaus gyvenimas ir keliami esminiai egzistenciniai klausimai: kas iš tiesų nulemia žmogaus gyvenimą, kas suteikia jam prasmę, o kas jį gali palaužti.

	Kuo tamsiau, tuo geriau
	Stephen King
	Žymiausio siaubo istorijų kūrėjo, daugelio tarptautinių bestselerių autoriaus Stepheno Kingo apsakymų rinkinyje – dvylika siaubo ir įtampos kupinų pasakojimų. 2024 metais pasirodęs apsakymų rinkinys „Kuo tamsiau, tuo geriau“ atsidūrė The New York Times fantastikos bestselerių sąrašo viršūnėje, o Goodreads skaitytojai jį išrinko geriausiu metų siaubo žanro kūriniu.

	Laukinis žvėris
	Joël Dicker
	2022 metų liepos 2-ąją du nusikaltėliai apiplėšia juvelyrikos parduotuvę Ženevoje. Tačiau net ir kruopščiai parengtas planas pasirodo nesąs toks sklandus, kaip tikėtasi...
Likus dvidešimt dienų iki apiplėšimo Sofija Braun savo prabangiame miško apsuptame name ruošiasi švęsti keturiasdešimtmetį. Ji laiminga: su vyru Arpadu įsimylėję vienas kitą, augina du nuostabius vaikus ir neturi jokių materialinių rūpesčių...

	Likimo upė. Rėvos. II dalis
	Apolinaras Čepulis
	„Rėvos“ – tai skaitytojų pamilto romano „Likimo upė“ tęsinys. Apolinaras Čepulis toliau pasakoja savo motinos Viktorijos gyvenimo istoriją – vienos moters likimą, aprėpiantį visą XX amžiaus lietuviško kaimo pasaulį.

	[image: ]
	Livonija, 1 knyga
	Robertas Mikailas
	Šiame epiniame istoriniame romane „Livonija“ atgyja dramatiški XII–XIII amžiaus Rytų Baltijos įvykiai. Knygoje neišvengiamai susiduria du pasauliai: senasis, pagoniškas genčių būvis ir naujasis, Vakarų pirklių bei krikščionių dvasininkų nešamas tikėjimas.

	Lojalumo problema
	Vytautas Jokubauskas, Silva Pocytė, Hektoras Vitkus
	Skaitytojų rankose – trijų Klaipėdos universiteto Baltijos regiono istorijos ir archeologijos instituto mokslininkų monografija apie universalų reiškinį – lojalumą, kuris tirtas remiantis tarpukario Lietuvos Respublikos atveju, pasitelkus vokiečių tautinę grupę ir jos lojalumą.

	Mano gyvenimo istorija
	Sylvester Stallone
	Knygoje Stallone prisimena savo atvykimą į Niujorką 1969-aisiais ir kelią iki „Rokio“ triumfo 1977 metų „Oskarų“ ceremonijoje. Šiuos prisiminimus papildo pasakojimai apie sunkią vaikystę, sudėtingus santykius šeimoje bei mokyklos metus, kai jautėsi nesuprastas.

	Mano vyro žmona
	Alice Feeney
	„Mano vyro žmona“ – painus apgaulių, apsėdimų ir paslapčių tinklas, kurį narpliosite iki paskutinio puslapio. Pasiruoškite neįtikėtinam santuokiniam trileriui, užeikite į Žiūronus, – jei tik išdrįsite, – ir pasinerkite į pasakojimą, kuriame niekas nėra taip, kaip atrodo.

	Marija
	Michelle Moran
	XX a. šeštasis dešimtmetis. Oskaras Hamerstainas pakviečiamas parašyti dainų tekstus miuziklui, paremtam moters, vardu Marija fon Trap, gyvenimu. Marija kadaise buvo novicija, svajojanti apie ramų gyvenimą Austrijos vienuolyne, kol abatija ją išsiuntė dirbti pas našlį baroną – mokyti jo pasiligojusios dukters. Dešimties mėnesių darbas netikėtai virto vedybų pasiūlymu.

	Matau, jus domina tamsa
	Illarion Pavliuk
	Vieną žiemos naktį Dievo pamirštame Buskiv Sado miestelyje dingsta maža mergaitė. Vietiniai šnabždasi apie Žvėrį – serijinį žudiką, kurio nusikaltimų visi išmoko nepastebėti. Čia laikas tarsi sustojęs, o tyla slepia daugiau, nei norėtųsi žinoti. 
Į miestelį atvyksta Kyjivo kriminalinės policijos psichologas Andrijus Haisteris. Asmeninių tragedijų paženklintas vyras turi padėti išnarplioti bylą, tačiau kiekvienas jo tyrimo  žingsnis veda į dar vieną aklavietę.

	Meilė, nugalėjusi kerus
	Andrėja
	„Meilė, nugalėjusi kerus“, – istorinis meilės romanas, kuriame susipina aistra ir ištikimybė, senos paslaptys ir magija, pavojus ir pasiaukojimas. Tai pasakojimas apie meilę, dėl kurios verta kovoti net tuomet, kai atrodo, jog prieš tave stojo jėga, kurios neįmanoma nugalėti. Kartais pats stipriausias ginklas yra meilė. Ir tik ji.

	Metas vėl įžiebti žvaigždes
	Virginie Grimaldi
	Trisdešimt septynerių metų Aną slegia darbas ir nuolatiniai skolų išieškotojai, kamuoja panikos priepuoliai. Savo dukras ji mato tik per pusryčius. Gyvenimas bėga pro šalį. Supratusi, kad mergaitėms sunku, Ana priima beprotišką sprendimą: pasiskolina iš tėvų kemperį, ir visos trys patraukia į Skandinaviją. Jei negali grįžti atgal, reikia pasirinkti kitą kelią.

	Minčių žaidimas
	Victoria D.B
	Esteila manė, kad nuo praeities galima pabėgti. Naujas gyvenimas turėjo tapti jos išsigelbėjimu, tačiau, kai sutiko Damjaną, suprato, kad kai kurie žmonės ateina ne tam, kad mylėtų – jie ateina tam, kad užvaldytų. 
„Minčių žaidimas“ – tamsus psichologinis trileris su romantikos elementais, kuriame manipuliacija tampa ginklu, paslaptys – religija, o laisvė turi savo kainą.

	Mirdado knyga
	Mikhail Naimy
	Tai sukrečiantis mistinis pasakojimas apie vidines Dievo paieškas, apie kančiomis grįstą kelionę Rojaus Sodo link ir amžiną dvilypės žmogiškos prigimties kovą su savimi.

	Mirtis bernardinų sode
	Gina Viliūnė
	1562 metų Kalėdos. Vilniaus vaitas Augustinas Rotundas sulaukia netikėto svečio – bernardinų vienuolyno gvardijono Bernardo. Jau kurį laiką vienuolyne dedasi bauginantys dalykai: vienuoliai nepajėgia paryčiais atsikelti maldai, naktimis juos kankina slogūs košmarai. Ar tai nelabos dvasios, kerai, ar piktavalių išdaigos? Vaitas į vienuolyną siunčia savo padėjėją ypatingoms byloms Adalbertą, kadaise – budelio mokinį. 

	Mitybos ABC
	Wilma Leslie, Catherine Hankey, Mike Lean
	Šioje knygoje mokslu pagrįstai ir suprantamai paaiškinama, kaip mityba veikia žmogaus organizmą, padeda išvengti lėtinių ligų ir priimti pagrįstus kasdienius sprendimus. Atsiribojant nuo mitų, madų ir dezinformacijos, skaitytojui pateikiamos naujausios mitybos mokslo įžvalgos bei praktiški patarimai, kurie padės kurti sveikesnį gyvenimo būdą.

	Niekada nemeluok
	Freida McFadden
	Lankantis nuošaliame, tačiau labai prabangiame name, kuris kadaise priklausė garsiai psichiatrei Adrianai Heil, prieš ketverius metus išgaravusiai be pėdsako, juos įkalina siautulinga pūga. Ištrūkti pavyks tik nurimus gamtos stichijai.
Ieškodama knygos laikui praleisti, kol nuslops pūga, Triša užtinka slaptą kambarėlį. Jame saugomos įrašytos visų kada nors daktarės Heil gydytų pacientų konsultacijos. Iš jų Triša sužino apie siaubingus įvykius, atvedusius prie paslaptingo daktarės Heil dingimo.

	Numirti su šypsena lūpose
	Stanislovas Juknevičius
	Autobiografinės apybraižos – literatūrinis žanras, suteikiantis galimybę kai kuriuos įvykius įpinti į platesnį tautos ar civilizacijos vystymosi kontekstą, žmones traktuoti ne tik kaip unikalias nepakartojamas asmenybes, bet ir kaip tam tikrų tipų atstovus, ir kartais rimtai, kartais su humoru pagvildenti esmines gyvenimo bei mirties problemas.

	Nužudyti verslumą
	Darius Indrišionis
	Knygos autorius pasakoja apie tai, kaip pirmosios sovietų okupacijos metais režimas brutaliomis priemonėmis bandė sunaikinti Lietuvos gyventojų privačią iniciatyvą ir laisvąją rinką. Leidinys atskleidžia, kaip okupacinė valdžia siekė išgyvendinti savarankišką ekonominę veiklą, tačiau galiausiai jai nepavyko visiškai palaužti žmonių verslumo.

	Odininkas ir Vieversė. Pražūtinga meilė, 2 knyga
	Brynne Weaver
	„Odininkas ir Vieversė“ – antra „Pražūtingos meilės“ tamsiosios romantikos trilogijos knyga. Neapykanta, virstanti trauka. Netikra santuoka. Samdomi žudikai, chaosas, pavojus ir kaitri chemija, nuo kurios neįmanoma atsiplėšti.

	Pačiūžomis aplink pasaulį
	Aidas Reklys
	Jeigu dabar paklausčiau, kur prasideda kelionė aplink pasaulį, turbūt atsakytumėte – oro uoste. Aš atsakyčiau kitaip. Manoji prasidėjo ant mažo užšalusio ežerėlio Lietuvos širdyje.
Tą dieną nė nenumaniau, kad pora pačiūžų pakeis visą mano gyvenimą. Jos nuskraidino į didžiausias pasaulio ledo arenas, dovanojo svaiginančias pergales, skaudžius pralaimėjimus, neįtikėtinas pažintis ir nuotykius, kurių nebūčiau išdrįsęs net susapnuoti.

	Paklausykite melo
	Amy Tintera
	„Paklausykite melo“ – tai knyga, nuo kurios neįmanoma atsiplėšti nuo pirmo iki paskutinio sakinio. Be to, kad tai pasaulinio lygio detektyvinė mįslė, kupina meistriškai dozuojamų netikėtų posūkių, Liusė yra nuostabi veikėja: kandžiai šmaikšti, užsispyrusi ir, kaip paaiškėja, velniškai drąsi.

	Pakraštys
	Can Xue
	„Pakraštys“ – absurdo kupinas, tvinpyksiškas, sapniškas rezginys, kuriame, pasakojant keistas veikėjus siejančias istorijas, atskleidžiamas Akmenėlių miestas kaip erdvė, kurios tikrovės audinys – porėtas, o ribos tarp kasdienybės ir didybės, dvasios ir materijos, gamtos ir žmogaus – išblukusios.

	Pamilti tave iš naujo
	Tarah DeWitt
	Renė ir Elisas pažįstami kone visą gyvenimą. Įsimylėjo dar vaikystėje, paauglystėje susilaukė sūnaus, vėliau įsikūrė mažame Oregono pakrantės miestelyje Spūne. Atrodė, jųdviejų niekas neišskirs. Tačiau likimas pasisuko kitaip.
Dabar jiems per trisdešimt. Renė rūpinasi miestelio kepyklėle, Elisas dirba ugniagesiu. Nors santuoka iširo jau seniai, kai kurių dalykų taip lengvai neužmirši.

	Paslapčių alchemija
	Stephanie Garber
	Viskas prasideda nuo paskaitos sename kino teatre. Kursą Folkloras 517: vietinės legendos ir miesto mitai dėsto profesorė, kurios istorijas dauguma studentų laiko pramanu, bet Holand Sent Džeims visada žinojo, kad magija egzistuoja. Radusi vietinę legendą – Sergėtoją, kaip tikima, galintį išpranašauti žmogaus mirties laiką, Holand pagaliau pasijunta perpratusi pasaulio dėsnius. 

	Pažadėk, kad mane prisiminsi
	Abby Jimenez
	Galbūt tobulų vyrų nebūna, bet Chavjeras Rašas yra labai arti idealo. Graikų dievą primenantis išvaizdus veterinaras su mažu kačiuku rankose? Tikrai taip. Bet tik tol, kol tyli – prasižiojęs netrunka leptelėti kai ką netinkamo. Visiškai netinkamo. Aišku, Samanta pasistengs įrodyti, kad šiknius klysta... nebent jis pats prisipažintų.

	Pozityvaus mąstymo galia
	Norman Vincent Peale
	Mūsų gyvenimas gali būti kupinas džiaugsmo ir pasitenkinimo. Deja, daugybė žmonių palūžta nuo gyvenimo problemų naštos.
Knyga „Pozityvaus mąstymo galia“ moko, kaip pasiekti laimingą ir pilnavertį gyvenimą. Vertingi patarimai padės pakeisti gyvenimo aplinkybes, tobulinti santykius su kitais žmonėmis.

	Problemos rojuje
	Christina Lauren
	Ana Grin manė ištekėjusi už Lijamo Vestono, vadinamo tiesiog Vestu, tam, kad gautų būsto paramą, kol studijuos Kalifornijos universitete Los Andžele. Dar ji manė pasirašiusi skyrybų dokumentus, kai atšventė studijų pabaigą ir jie abu patraukė savais keliais...

	Propagandos aptikimas ir poveikis informacinio karo kontekste
	Darius Plikynas, Virginijus Marcinkevičius, Ieva Rizgelienė, Vilma Zubaitienė, Gražina Korvel, Nerijus Maliukevičius, Paulius Zaranka
	Tai išsamus tarpdisciplininis tyrimas, kuriame propaganda ir dezinformacija analizuojamos pasitelkiant naujausius informatikos, kompiuterinės lingvistikos ir socialinių mokslų metodus. Autoriai pristato unikalų, ekspertų sužymėtą struktūrizuotą lietuvių kalbos propagandos tekstyną bei metodiką, leidžiančią automatiškai aptikti propagandos technikas, naratyvus bei nustatyti galimą socialinį poveikį informacinio karo kontekste.

	RIZIKA. Serija „Briar U“, 2 knyga
	Elle Kennedy
	„Rizika“ nukelia į karštų ledo ritulininkų, aštrialiežuvių merginų, šmaikščių bičiuliškų pokalbių ir pikantiškų scenų pasaulį...
Visi sako, kad aš bloga mergaitė. Ir iš dalies jie teisūs – nepasiduodu baimėms ir man tikrai nerūpi, ką apie mane galvoja kiti. Bet su priešu tikrai nesusidėsiu. Aš Brajero komandos vyriausiojo trenerio dukra ir permiegojusi su varžovų žaidėju sulaukčiau pasipiktinimo.

	Sala
	Siri Ranva Hjelm Jacobsen
	Šis romanas – tai atmosferiškas ir poetiškas pasakojimas apie trijų šeimos kartų, atskirtų
Atlanto vandenyno, praeitį ir dabartį, santykius, emigraciją ir bandymą įsišaknyti tarsi iš
naujo. Meilės kupina kelionė po kraštovaizdį, kur virš kaimo spengia mėlynas kalnas, siaučia
geležies skonio vėjas ir tvyro permirkęs, žalias rugpjūtis.

	Sielos tapytojo vakaras
	Joel Haahtela
	Romano „Sielos tapytojo vakaras“ (2025) veiksmas vyksta XVII a. Olandijoje. Senstantis, žmonos ir anksti mirusio sūnaus gedintis dailininkas dienomis piešia paveikslą, kurio niekam nerodo, o vakarais rašo prisiminimus. Bičiulio įkalbėtas jis paskutinį kartą apsiima mokyti gabų ir, kaip vėliau paaiškėja, smurtaujančio tėvo engiamą jaunuolį, bet nenusivilia. Mokinys dar tylesnis už dailininką, bet nepaprastai talentingas.

	Siuvinėtoja
	Sigrún Pálsdottír
	XX a. pradžia, Reikjavikas. Jaunoji Sigurlina, ekscentriško kolekcionieriaus dukra, vieną dieną pradingsta iš namų kartu su vertinga tėvo kolekcijos relikvija. Po neįtikėtinų įvykių istorinis artefaktas pristatomas Niujorko Metropolitano muziejuje, tuo pat metu Islandijos pareigūnai pradeda tyrimą dėl vagystės.

	Skęstančios sielos
	Ava Reed
	Vaitstouno ligoninė – vieta, kur klaidoms nėra vietos, o kiekviena diena tampa išbandymu ir profesine prasme, ir emociškai. Čia rezidente pradeda dirbti Sjera Haris, ambicinga ir atkakli jauna gydytoja, pasiryžusi įrodyti, kad gali tapti viena geriausių.

	Skęstantis laivas
	Thomas Enger, Jørn Lier Horst
	Kai policijos tyrėja Sofija Kovič atskleidžia šokiruojantį ryšį tarp keleto Osle įvykdytų žmogžudysčių, ji pirmiausia bando susisiekti su savo viršininku Aleksandru Bliksu. Tačiau Bliksas nespėja jai perskambinti – Kovič nušaunama savo namuose. O jos bute apsistojusi Blikso dukra Iselina tik per plauką netampa kita žudiko auka.

	Slaugytoja
	Dalia Pečkytė
	Ši knyga nuves jus į mistikos ir paslapčių kupiną vienos merginos gyvenimo istoriją. Knygos personažai yrą mano fantazijos vaisius. Nėra nei vieno žmogaus, kurio įvaizdį panaudojau kurdama šį romaną. Čia jūs rasite detektyvo intrigą, aistringos meilės istoriją, savo gyvenimo kelio bei Dievo paieškas, skirtumus tarp kartų, tautų bei politinių įsitikinimų, ir netgi surasite keletu keturkojų mielų padarų.

	[image: ]
	Suskilęs veidrodis
	Chris Brookmyre
	Juk jums žinomas Džonis Hokas. Vėtytas ir mėtytas Los Andželo policijos žmogžudysčių skyriaus detektyvas. Nuolat prisidirbantis ir dėl to tarkuojamas viršininko, vis prarandantis porininkus, tačiau bet kokia kaina kovojantis už tiesą.
Ir jums žinoma Penė Koin. Smulkutė garbaus amžiaus ponia, išaiškinusi daugybę nužudymų savo šiaip jau itin ramiame kaime, kurio policija sumanumu nepasižymi.

	Šarvuota širdis
	Jo Nesbø
	Osle vėl  siautėja paslaptingas žudikas. Pirmosios jo aukos randamos su dvidešimt keturiomis keistomis durtinėmis žaizdomis, abi jaunos moterys prigėrė savo pačių kraujyje. Nusikaltimo vietose nerandama jokių įkalčių, policija aklagatvyje, o žiniasklaida šurmuliuoja vis garsiau. Haris Hūlė – vienintelis galintis padėti žmogus, bet jis pradingęs ir nenori būti surastas. Tik išgirdęs žinią apie tėvo ligą grįžta į Oslą, tačiau neturi ūpo kištis į bylos tyrimą. 

	Tai norite turėti Grenlandiją?
	Elizabeth Buchanan
	Nuo pirmojo knygos leidimo 2025 m. rugsėjį ji sulaukė didžiulio susidomėjimo visame pasaulyje. Pirmą kartą lietuvių kalba išleista Elizabeth Buchanan knyga puikiai atskleidžia Arkties salos istoriją, įrodydama, kad Grenlandija iš tiesų yra svarbesnė, nei daugelis pasaulio gyventojų mano.

	Tavo širdį prisijaukinu
	Paisley Hope
	Veidas Ešbis nieko neprisileidžia. Tėvo mirtis, iširusi santuoka, šeimos verslo našta – reikalų apstu. Jis puikiai jaučiasi būdamas vienintele tvirta atrama šeimai ir „Silver Painso“ rančai.
Aivė Spenser supranta du dalykus: su gyvūnais bičiuliautis smagiau ir pasikliauti gali tik savimi. Po neramios vaikystės ir vėliau ištikusių nesėkmių Aivė nekantrauja viską pradėti iš naujo „Silver Painso“ rančoje ir įgyvendinti svajonę – paruošti Kentukio derbiui lenktyninį žirgą.

	Ten debesys mėnulį pakorė
	Ina Ogenskienė
	Tai psichologinis-egzistencinis romanas apie moters bandymą susigrąžinti prarastas šaknis, apie tai, kaip praeitis formuoja dabartį. Jautrioje istorijoje giliai analizuojamas moters vidinis pasaulis, emocinės būsenos ir kartų santykiai. Kūrinyje dominuoja savistaba, atskleidžiami atminties sluoksniai, svarbi tapatybės paieška.

	Tikrosios meilės prakeiksmas
	Stephanie Garber
	Didingąją Šiaurę Evangelina Foks leidosi tikėdama rasti laimę, ir jau atrodo, kad jai pavyko. Ištekėjusi už žavaus princo, Evangelina gyvena svajonių pilyje. Tik nė neįtaria, kokią siaubingą kainą teko sumokėti už šį pasakišką gyvenimą. Ji nenutuokia, ką prarado, o jos vyras padarys viską, kad ji to niekada ir nesužinotų... tik pirmiausia susidoros su Džeksu, širdžių princu.

	Ugnies paukštė
	Juliette Cross
	Julianas Dakija, Romos generolas ir imperatoriaus sūnėnas, savo užkariautojo vaidmenį atliko nepriekaištingai. Tačiau vos išvydęs Maliną liko tiesiog pakerėtas. Po daugelio metų ši nuožmi gražuolė vėl stovi priešais jį, o jos gyvybei gresia pavojus. Instinktyviai jis persikūnija į galingą drakoną, kad ją išgelbėtų. Tačiau šis veiksmas gali baigtis jo galva ant imperijos vartų.

	Vaikystė Komunalijoje
	Zane Daudziņa
	Komunalija! Tas kerintis priverstinis artumas. Kvapai ir garsai, šventės ir peštynės, internacionalinė meilė ir neapykanta tarp tautų... Kokios aistros! Ir visa tai – keliuose kvadratiniuose gyvenamojo ploto metruose...
Visi, tai išgyvenę, prisimins.

	Vakardiena
	Caro Claire Burke
	Natali gyvena tradicinį gyvenimą. Jos žavingas namas didžiuliame ūkyje dvelkia kaimišku jaukumu, vyras Keilebas – išvaizdus kaubojus, o kiekvienas iš šešių jos vaikų žavesnis už kitą. Na ir kas, kad užkulisiuose darbuojasi auklės ir prodiuseriai, jos virtuvėje slepiasi dideli šaldytuvai ir orkaitės, o vyras yra įtakingos amerikiečių dinastijos paveldėtojas. 

	Vasara, pasaulio pabaiga
	Gabija Plukė
	Vilnietei Giltei vasara bėga įprastai: dienomis ofise ji rašo reklaminius tekstus apie puodus, vakarais namuose gamina makaronus su pesto padažu arba susitinka paplepėti su geriausia drauge Jūrate ŠMC bare. Vieną popietę Giltės gyvenimas apsiverčia aukštyn kojomis, mat nelauktai pasirodęs demonas Magyla tikina, kad ji esanti mirties deivė Giltinė. Bet tai dar ne pati blogiausia naujiena.

	Velnias Baltajame mieste
	Erik Larson
	Knygoje „Velnias Baltajame mieste“ Erikas Larsonas pasakoja užburiančią tikrą istoriją apie du vyrus – architektą ir serijinį žudiką, – kurių likimai susipynė didžiausioje Amerikos istorijoje parodoje – 1893 metais Čikagoje vykusioje pasaulinėje parodoje, pramintoje „Baltuoju miestu“.

	Viensparniai
	Reda Juodkūnienė
	„Viensparniai“ – ne tik vieno žmogaus istorija. Tai pasakojimas apie vaikus, kurie užauga, bet vis dar laukia tėvų meilės. Apie talentą, kuris gali tapti ir dovana, ir našta. Apie priklausomybės paliktus randus, kaltę, neišsakytą meilę ir sprendimus, kurių pasekmės grįžta net po daugelio metų. Ir apie tylų žmogaus troškimą pagaliau išsilaisvinti iš praeities bei leisti sau gyventi savo gyvenimą.

	Vienuoliktas įsakymas
	Abraham Verghese
	Gražuolė indė vienuolė ir britas gydytojas susipažįsta laive, plaukiančiame iš Indijos. Kelionėje juodu pajunta abipusę simpatiją, tačiau išsiskiria manydami, kad daugiau nebesusitiks. Vis dėlto po kelerių metų likimas juos vėl suveda – Misinge, misionierių ligoninėje Adis Abeboje, Etiopijoje.

	Vilko valanda
	Jo Nesbø
	Mineapolis, Minesota, 2016-ieji. Gatvėje nušaunamas smulkus ginklų prekeivis. Visi įkalčiai veda prie Tomaso Gomeso – tylaus vyro, turinčio ryšių su žinoma nusikaltėlių gauja. Bet jis išnyksta kaip dūmas, o netrukus pasipila naujos žmogžudystės... Byla susidomi policijos pareigūnas Bobas Ozas: apsėstas minties susekti Gomesą, jis nujaučia, kad žudiko praeitis tokia pat tragiška kaip ir jo paties.

	Zuo-KAS?
	Andrius Užkalnis
	Zuo-KAS? Rimtai, knyga apie Zuoką? Visi apie jį viską jau žino! Nėra Lietuvoje žmogaus, kuris neturėtų nuomonės apie žurnalistą, politiką, svajotoją ir ilgametį Vilniaus merą Artūrą Zuoką. Ką apie jį dar galima parašyti?

	Žydėk kasdien pavasariu
	Benas Lyris
	„Žydėk kasdien pavasariu“ – savotiška kasdienybės meditacija, trumpų eilių ir šviesių minčių rinkinys, lydintis į naują pradžią. Tai kvietimas sulėtėti, įsiklausyti į save ir leisti širdžiai žydėti net tada, kai aplink viskas atrodo sustingę. Čia sutiksite ne tik frazėmis kalbantį Lyrį ar psichologijos metodais besidalijantį Lyrį, bet ir lyrišką, empatišką, tikrąjį Lyrį – tokį, koks jis yra iš tiesų.

	Žmona
	Nijolė Kliukaitė-Kepenienė
	Liudvika Nitaitė-Didžiulienė (1856–1925) – rašytoja prozininkė ir dramaturgė, publicistė, visuomenininkė. Ji ištekėjo už savo bendraamžio bibliografo, knygnešio, tautosakos rinkėjo, lietuvių visuomenės veikėjo Stanislovo Felikso Didžiulio (1956–1927). Ir pati organizavo draudžiamų lietuviškų knygų spaudos bei platinimo veiklą. Jos nepalaužė namų ūkio rūpesčiai, ne visada sklandūs šeimos santykiai ir nuolatinė policijos kratų grėsmė...

	„Myliu“ ir kiti žodžiai
	Christina Lauren
	Meisės Sorensen gyvenimas – stabilus ir saugus. Ilgos pamainos darbe, planuojamos vestuvės su vyresniu, patikimu ir finansiškai apsirūpinusiu vyru ir jokios vietos emociniams impulsams. Tačiau netikėtas susitikimas su Eliotu Petropulosu – pirmąja ir vienintele gyvenimo meile – sugrąžina tai, nuo ko ji taip atkakliai bėgo. Knygas dievinantis liesas berniukas, kadaise padėjęs Meisei atsitiesti po motinos netekties, o vėliau negailestingai sudaužęs širdį, išaugo į žavingą vyrą...

